Ushirika wa Usafiri wa Hamburg (kwa Kijerumani Hamburger Verkehrsverbund; kifupi: HVV) ni kampuni ya umma inayoendesha usafiri wa umma katika jiji la Hamburg na maeneo ya karibu katika majimbo ya Niedersachsen na Schleswig-Holstein. HVV iko kaskazini mwa Ujerumani. Inajumuisha jiji la Hamburg, ambalo pia ni mojawapo ya majimbo 16 ya Ujerumani. Karibu watu milioni 3.5 wanaishi katika eneo lake. Ni chama cha uchukuzi mijini. Njia kuu za usafirishaji ni "U-Bahn" na "S-Bahn" pamoja na treni za mkoa, vivuko, mabasi ya jiji na mabasi ya mkoa na vile vile "A-Bahn". Metro ya Hamburg inaitwa "U-Bahn" inaendesha njia nne zinazoendelea hasa chini ya ardhi, lakini kwenye maeneo nje ya kitovu cha jiji bila juu ya rdhi. Njia ya tano "U5" inaendelea kujengwa. Hamburg kuna mtandao wa reli ya mjini inayohudumia usafiri wa umma. Kwa kiasi kikubwa inatumia njia za pekee lakini pia njia za reli ya kawaida. Inaitwa "S-Bahn" na kwa sasa inamiliki mtandao wa km 144.4 na vituo 69.